কোম্পানির কর্মকর্তারা জানিয়েছেন, এনবিআরের সঙ্গে দ্বন্দ্বে ২০১৫ সালের শুরু থেকেই কাঁচামাল আমদানি করতে পারেনি না কেপিপিএল। প্রায় দুই বছর স্থানীয় কোম্পানি থেকে কাঁচামাল ক্রয় করে কারখানা চালু রাখলেও পরিচালন ব্যয় বেড়ে যাওয়ায় লোকসানে পড়ে ২০১৭ সালের জানুয়ারিতে আনুষ্ঠানিকভাবে কারখানা বন্ধ ঘোষণা করা হয়। সমস্যা সমাধান হওয়ায় এখন আনুষ্ঠানিকভাবে আবার উৎপাদন শুরুর প্রক্রিয়ায় রয়েছে কেপিপিএল।